CELEX: 52010PC0416
Language: lt
Date: 2010-08-02
Title: Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų panaudojimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Danijos paraiška „EGF/2009/015 DK/Danfoss Group“)

|

52010PC0416

Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų panaudojimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Danijos paraiška „EGF/2009/015 DK/Danfoss Group“)  /* KOM/2010/0416 galutinis */  

	[pic] | EUROPOS KOMISIJA |Briuselis, 2010.8.2KOM(2010)416 galutinisPasiūlymasEUROPOS PARLAMENTO IR TARYBOS SPRENDIMASdėl Europos prisitaikymo prie globalizacijos padarinių fondo lėšų panaudojimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Danijos paraiška „EGF/2009/015 DK/Danfoss Group“)AIŠKINAMASIS MEMORANDUMAS2006 m. gegužės 17 d. Europos Parlamento, Tarybos ir Komisijos tarpinstituciniame susitarime dėl biudžetinės drausmės ir patikimo finansų valdymo[1] numatyta galimybė panaudoti Europos prisitaikymo prie globalizacijos padarinių fondo (toliau – EGF) lėšas (28 punktas) laikantis viršutinės metinės 500 mln. EUR ribos ir viršijant atitinkamų finansinės programos išlaidų kategorijų ribas.EFG paramai gauti taikomos 2006 m. gruodžio 20 d. Europos Parlamento ir Tarybos reglamente (EB) Nr. 1927/2006, įsteigiančiame Europos prisitaikymo prie globalizacijos padarinių fondą[2], nustatytos taisyklės.2009 m. rugsėjo 8 d. Danija pateikė finansinės EGF paramos paraišką „EGF/2009/015DK/Danfoss Group“, nes iš Danijos įmonės Danfoss Group buvo atleisti 1 443 darbuotojai.Nuodugniai išnagrinėjusi šią paraišką Komisija, laikydamasi Reglamento (EB) Nr. 1927/2006 10 straipsnio, priėjo prie išvados, kad šiame reglamente nustatytos sąlygos finansinei paramai gauti yra įvykdytos.PARAIŠKOS SANTRAUKA IR ANALIZĖPagrindiniai duomenys:EGF nuorodos Nr. EGF/2009/015Valstybė narė Danija2 straipsnio a punktasSusijusios įmonės Danfoss A/S, Sauer Danfoss ApS, Danfoss Drives A/SNUTS II regionas DK03 - SyddanmarkNACE (2 red.) skyrius netaikomaAtaskaitinis laikotarpis 2009 3 1–2009 06 30Individualiems poreikiams pritaikytų paslaugų teikimo pradžia 2009 10 01Paraiškos pateikimo data 2009 09 08Atleistų darbuotojų skaičius ataskaitiniu laikotarpiu 588Atleistų darbuotojų, kuriems numatyta parama, skaičius 1 010Individualiems poreikiams pritaikytoms paslaugoms skirta suma, EUR 12 986 846EGF paramai įgyvendinti skirtų lėšų[3] suma, EUR 695 211EGF paramai įgyvendinti skirtos lėšos (%) 5,1 %Visa suma, EUR 13 682 057EGF parama, EUR (65 %) 8 893 3361.  Paraiška Komisijai pateikta 2009 m. rugsėjo 8 d., o iki 2010 m. kovo 30 d. buvo pateikta papildomos informacijos.2.  Paraiška atitinka specialias EGF panaudojimo sąlygas, nustatytas Reglamento (EB) Nr. 1927/2006 2 straipsnio a punkte, ir buvo pateikta per 10 savaičių terminą, nurodytą to reglamento 5 straipsnyje.Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos ar pasaulinės finansų ir ekonomikos krizės3.  Siekdama įrodyti darbuotojų atleidimo ir pasaulinės finansų ir ekonomikos krizės sąsają, Danija teigia, kad darbuotojai iš Danfoss A/S, Sauer Danfoss ApS ir Danfoss Drives A/S konkrečiai atleisti dėl to, kad dėl ekonomikos krizės ir su tuo susijusio nuosmukio mašinų ir elektroninės įrangos paklausa greitai sumažėjo. Danija pateikė Eurostato statistinius duomenis, iš kurių matyti, kad bendrai palanki mašinų ir įrangos gamybos sektoriaus gamybos raida 2008 m. ketvirtą ketvirtį ES labai pasikeitė. Užfiksuota, kad Danijoje ir Vokietijoje (pirmaujantys ES gamintojai) 2008 m. ketvirto ketvirčio – 2009 m. trečio ketvirčio laikotarpiu gamyba sumažėjo 25 % ir daugiau.Danija pateikė informacijos, iš kurios matyti, kad įmonės Danfoss pirmų devynių mėnesių pakoreguotas grynasis pardavimas buvo 17 % mažesnis nei praėjusiais metais, ir įmonė patyrė didelių nuostolių. Taip pat, per 2008 m. trečiąjį ketvirtį nukentėjo įmonė Sauer Danfoss , nes jos pardavimas Europoje sumažėjo 52 %, Šiaurės ir Pietų Amerikoje – 48 %, o Azijos ir Ramiojo vandenyno regione – 23%.Dėl krizės sukelto gamybos nuosmukio pablogėjo ir taip sunki šio sektoriaus įmonių padėtis. Dėl su sąnaudomis susijusio spaudimo iš Azijos šalių, kuriose, palyginti su ES, darbo sąnaudos yra daug mažesnės, gamybos ES, įskaitant Daniją, palaipsniui neliko.Dėl su sąnaudomis susijusio spaudimo nukentėjo ir Danfoss Group įmonės, todėl jos buvo pradėjusios tam tikrų rūšių gamybą iškelti iš ES, įskaitant ir į Meksiką, kurioje Danfoss jau buvo įsteigusi gamybos įmonę. Danija pripažįsta, kad bet kuriuo atveju būtų tekę atleisti darbuotojus iš Danfoss ir to sektoriaus įmonių, tačiau atleidimo laikotarpis būtų buvęs ilgesnis, todėl – geriau suplanuotas ir lengviau įvykdytas.Dėl ekonomikos krizės Danfoss Group patyrė netikėtų sunkumų – 2008 m. pirmuoju ketvirčiu įmonės ikimokestinis pelnas buvo 164 mln. DDK, o 2009 m. pirmuoju ketvirčiu įmonė prarado 562 mln. DDK ikimokestinį pelną. Esant tokioms aplinkybėms įmonė neturėjo kitos išeities – teko panaikinti tam tikras gamybos įmones ir dėl to atleisti darbuotojus.Danija mano, kad parastos trijų įmonių darbo vietos nebus atkurtos net pasibaigus krizei. Tikėtina, kad dėl su sąnaudomis susijusio spaudimo šiame sektoriuje ir dėl didėjančios Azijos ir kitų ne ES regionų rinkos svarbos visos naujos gamybos įmonės bus steigiamos už ES ribų.Duomenys apie atleistų darbuotojų skaičių ir 2 straipsnio a punkto kriterijų laikymasis4.  Šią paraišką Danija pateikė remdamasi Reglamento (EB) Nr. 1927/2006 2 straipsnio a punkte nustatytais intervencijos kriterijais, pagal kuriuos per keturių mėnesių laikotarpį iš valstybės narės įmonės turėtų būti atleista ne mažiau kaip 500 darbuotojų, įskaitant darbuotojus, kurie buvo atleisti iš įmonės tiekėjų ar tolesnės gamybos grandies įmonių.5.  Paraiškoje nurodoma, kad per ataskaitinį keturių mėnesių laikotarpį nuo 2009 m. kovo 1 d. iki 2009 m. birželio 30 d. iš trijų Danfoss Group įmonių atleisti 588 darbuotojai. Šis iš darbo atleistų darbuotojų skaičius apskaičiuotas pagal Reglamento (EB) Nr. 1927/2006 2 straipsnio antros pastraipos antrą įtrauką.Paaiškinimas apie nenumatytą šio darbuotojų atleidimo pobūdį6.  Danijos valdžios institucijos teigia, kad dėl pasaulinės ekonomikos ir finansų krizės pablogėjo ir taip sunki inžinerijos sektoriaus įmonių padėtis. Dėl su sąnaudomis susijusio spaudimo pablogėjo didelių sąnaudų šalių įmonių padėtis, o dėl krizės sumažėjo paklausa ir todėl – gamyba, taigi Danfoss Group neturėjo kitos išeities – teko panaikinti nuostolingas gamybos įmones . Kadangi krizė prasidėjo staiga, nebuvo galima greitai rasti kitos išeities ir per didžiausią nuosmukį tapo aišku, kad nuostolis, kurį patyrė įmonių grupė, yra per didelis.Darbuotojus atleidžiančios įmonės ir darbuotojai, kuriems numatyta parama7.  Paraiškoje nurodoma, kad iš toliau nurodytų įmonių iš viso atleisti 1 443 darbuotojai, iš kurių 588 atleisti per ataskaitinį laikotarpį, o 855 atleisti prieš ataskaitinį laikotarpį, tačiau pagal Reglamento (EB) Nr. 1927/2006 3a straipsnio b punktą laikomi atitinkančiais reikalavimus paramai gauti.Įmonės ir atleistų darbuotojų skaičius |Danfoss A/S | 345 |Sauer Danfoss ApS | 909 |Danfoss Drives | 189 |Iš viso įmonių: 3 | Iš viso atleistų darbuotojų: 1 443 |Danija numato, kad parama iš EGF lėšų bus suteikta 70 % (1 010) atleistų darbuotojų. Tikimasi, kad likusieji 30 % savo iniciatyva suras darbą ir parama iš EGF lėšų nebus reikalinga.8.  Darbuotojų, kuriems numatyta parama, pasiskirstymasKategorija | Skaičius | Procentinė dalis |Vyrai | 624 | 61,8 % |Moterys | 386 | 38,2 % |ES piliečiai | netaikoma | netaikoma |Ne ES piliečiai | netaikoma | netaikoma |15–24 metų | 96 | 9,5 % |25–54 metų | 762 | 75,4 % |Vyresni nei 54 metų | 152 | 15,0 % |9.  Darbuotojų pasiskirstymas pagal profesines grupes:Kategorija | Skaičius | Procentinė dalis |Specialistai | 182 | 18,0 % |Technikai ir jaunesnieji specialistai | 107 | 10,6 % |Įrenginių ir mašinų operatoriai ir surinkėjai | 721 | 71,4 % |10.  Pagal Reglamento (EB) Nr. 1927/2006 7 straipsnį Danija patvirtino, kad taikyta vyrų ir moterų lygybės ir nediskriminavimo politika ir toliau bus taikoma įvairiuose EGF paramos įgyvendinimo, ypač suteikiant teisę gauti EGF paramą, etapuose.Susijusios teritorijos ir jos valdžios institucijų ir suinteresuotųjų šalių aprašymas11.  Susijusi teritorija – Sionderborgo savivaldybė, kuri buvo įkurta 2007 m. sausio 1 d. sujungus 7 anksčiau buvusias savivaldybes. Joje yra 76 647 gyventojai. Geografiškai ji yra sudaryta iš dviejų skirtingų dalių: Also salos ir Sundevedo pusiasalio, kuriuos jungia du tiltai pagrindiniame Sionderborgo mieste. Iš Also salos į Fiuną galima patekti keltu Mažojo Belto sąsiauriu, tačiau pagrindinis susisiekimo kelias Jutlandijos pietuose yra į vakarus nuo savivaldybės. Ypač šiaurinė Also dalis, kur yra įmonės Danfoss centrinė būstinė, yra gana nutolusi. Atstumas keliais nuo Sionderborgo miesto iki sienos su Vokietija yra tik 30 km, o savivaldybės dalis yra šiaurinėje Flensburgo įlankos pusėje, iš kur, keliaujant vandeniu, galima greitai pasiekti pietinę Vokietijos pakrantę. Todėl savivaldybė priklauso pasienio regionui. Tačiau šalia esantis šiaurinis Šlėzvigas-Holšteinas nėra Vokietijos augančio verslo regionas. Iš esmės, pastaruoju dešimtmečiu vyko didelis darbo jėgos judėjimas iš Vokietijos į Jutlandijos pietus.Jei šalia Danfoss nebūtų mechatronikos įmonių grupės, ypač Also sala iš tikrųjų būtų tapusi atokia sritimi, kaip, pavyzdžiui, jau atsitiko su gretimu pietiniu Fiunu ir Pietų Fiuno salynu.Šios srities ypatybė – gana senas vidutinis amžius, o pagal demografines prognozes ir netgi neatsižvelgiant į staigaus ekonominio nuosmukio poveikį per pastaruosius dešimt metų gyventojų dar sumažės.Nors vidutinis švietimo ir mokymo lygis yra gana aukštas, šiai sričiai būdinga tai, kad didelė gyventojų dalis dirba nekvalifikuotą darbą pramonės srityje. Ši gyventojų dalis daugiausiai nukentėjo nuo globalizacijos.12.  Pagrindinės suinteresuotosios šalys yra Sionderborgo savivaldybė ir Pietų Danijos regionas.Tikėtinas darbuotojų atleidimo poveikis vietos, regiono ar šalies užimtumui13.  Geležies ir metalo pramonė Sionderborgo savivaldybėje sudaro apie 25 % visų darbo vietų savivaldybėje. Per pirmuosius penkis 2009 m. mėnesius oficialus nedarbas padidėjo daugiau nei 300 %, o geležies ir metalo pramonės sektoriuje tuo pačiu laikotarpiu buvo atleisti daugiau nei 1 600 darbuotojų.14.  Danija pateikė įrodymų, kad nuo 2008 m. vidurio iki 2009 m. vidurio didėjančio nedarbo lygis Sionderborge buvo didesnis nei visos Danijos nedarbo lygio vidurkis. Minėtu laikotarpiu bedarbių Sionderborge skaičius padidėjo apie 250 %.15.  Inžinerijos sektorius buvo vienintelis didžiausias srities sektorius, nes sutelkė apie 15 % darbo jėgos, ir kitos įmonės neperims darbą Danfoss Group praradusių darbuotojų. Tikėtina, kad jei atleisti darbuotojai nepersikvalifikuos, jiems bus sunku vėl įsidarbinti.Suderintas finansuotinų individualiems poreikiams pritaikytų paslaugų paketas ir numatomos jo sąnaudos, įskaitant jo ir struktūrinių fondų finansuojamų veiksmų papildomumą16.  Danija siūlo atleistiems darbuotojams pritaikytų paslaugų paketą, kurį, po pirminio profesinio orientavimo ir stažuočių, sudaro trys pagrindinės veiklos kryptys: švietimas ir mokymas, užimtumo skatinimo priemonės ir pagalbos priemonės pradedant verslą. Paketu siekiama atsižvelgti į darbuotojų išsilavinimo lygį, gebėjimą būti judiems ir į esamas ar tikėtinas galimybes įsidarbinti šiame regione. Pirminis orientavimas ir stažuotės skirtos visiems darbuotojams, kuriems numatyta parama, tačiau kitos pakete numatytos priemonės gali būti skirtos mažesniam darbuotojų skaičiui, o keletas šių darbuotojų galės pasinaudoti daugiau nei viena tinkama priemone.17.  Pirminis profesinis orientavimas ir stažuotės suteikiamos siekiant kiekvienam darbuotojui individualiai parinkti geriausią alternatyvą. Kiekvienam darbuotojui, kuriam numatyta parama, suteikiamas pagrindinis mokymas, kurio tikslas – nustatyti gebėjimus ir geriausiai pasinaudoti turimomis veiksmingomis darbo rinkos priemonėmis. Numatoma, kad pagal šią priemonę parama bus skirta 70 % atleistų darbuotojų, o šios priemonės išlaidos vienam darbuotojui sudaro 3 356 EUR.18.  Veiklos kryptį „Švietimas ir mokymas“ sudaro penki atskiri veiksmai:1) Papildomas turizmo srities mokymas. Numatoma, kad pagal šią priemonę parama bus skirta 132 darbuotojams, daugiausia tiems, kurių išsilavinimo lygis yra mažas, o šios priemonės išlaidos vienam darbuotojui sudaro 6 644 EUR. Šia priemone siekiama suteikti darbuotojams gebėjimų, kurie reikalingi augančiame regiono turizmo sektoriuje, įskaitant reklamavimo, rinkodaros, prekės ženklo kūrimo, paslaugų ir verslo administravimo srities gebėjimus.2) Papildomas energetikos technologijų srities mokymas. Kadangi dėmesys sutelktas į tvarumą, tikimasi, kad mažosioms, vidutinėms ir didžiosioms regiono įmonėms reikės kvalifikuotų darbuotojų. Siūloma glaudžiai bendradarbiaujant su esamais regiono darbdaviais mokyti apie 88 darbuotojus, daugiausia tuos, kurių išsilavinimo lygis yra mažas, kad jie galėtų dirbti šioje pramonės srityje. Šios priemonės išlaidos vienam darbuotojui sudaro 6 644 EUR.3) Jaunimo skatinimas tęsti mokslą. Sionderborgo srities ypatybė – daug jaunimo yra neišsilavinę. Šią problemą bandyta spręsti įvairiomis priemonėmis, tačiau jos buvo neveiksmingos. Šia priemone siekiama paskatinti vėl mokytis jaunesnius atleistus darbuotojus, kuriems reikalinga papildoma parama, įskaitant orientavimą ir materialinę bei finansinę paramą, kuria būtų palengvintas perėjimas iš darbo rinkos į mokslą. Numatoma, kad pagal šią priemonę parama bus skirta 132 darbuotojams, kurių išsilavinimo lygis yra mažas, o šios priemonės išlaidos vienam darbuotojui sudaro 6 711 EUR.4) Verslo valdymo mokymas. Numatoma, kad 66 darbuotojams, daugiausia tiems, kurių išsilavinimo lygis yra mažas, bus siūloma mokytis verslo administravimo aspektų, kaip antai apskaitos, planavimo, komunikacijos ir strateginio valdymo. Mokymą sudarys mokymas klasėje ir praktinis mokymas darbo vietoje. Šios priemonės išlaidos vienam darbuotojui sudaro 7 114 EUR.5) Pataisomasis mokymas. Numatoma, kad 352 pagyvenusius (40–60 metų) darbuotojus, kurių išsilavinimo lygis yra labai mažas, bus siūloma specialiai mokyti skaityti, rašyti ir matematikos, kad jie galėtų pasinaudoti kitomis švietimo ir užimtumo galimybėmis. Šios priemonės išlaidos vienam darbuotojui sudaro 5 302 EUR.19.  Veiklos kryptį „Užimtumo skatinimo priemonės“ sudaro trys atskiri veiksmai:1) Priemonės pagyvenusiems asmenims, kurie pageidauja keisti profesinę karjerą. Šia priemone pagyvenusiems (40–60 metų) metalo pramonės sektoriuje dirbusiems darbuotojams siekiama suteikti priemonių, kuriomis bus galima padėti pasinaudoti galimybėmis kituose sektoriuose. Pripažįstant, kad nėra tikėtina, kad artimiausiu metu regiono metalo pramonės sektorius būtų atgaivintas, svarbu padėti šiems darbuotojams pereiti į kitus sektorius. Ši priemonė apima orientavimą ir judumo paramą, ir numatoma, kad pagal šią priemonę parama bus suteikta apie 88 darbuotojams, o šios priemonės išlaidos vienam darbuotojui sudaro 4 952 EUR.2) Stažuotės ir kuravimas. Tikimasi, kad stažuotėmis ir kuravimo galimybėmis pasinaudos apie 264 jaunesni darbuotojai, kurių išsilavinimo lygis yra mažas ir bus glaudžiai bendradarbiaujama su tomis regiono įmonėmis, kurios anksčiau įdarbindavo darbuotojus iš kitų sektorių. Šios priemonės išlaidos vienam darbuotojui sudaro 5 161 EUR. Tikslas – užtikrinti, kad šie darbuotojai nenutoltų nuo darbo rinkos ir palengvinti kuo spartesnę pakartotinę jų integraciją.3) Mokymas įmonėse. Siekiant palengvinti pakartotinę bedarbių integraciją į darbo rinką šia priemone siūlomas mokymas darbo vietoje, ypač mažosiose ir vidutinėse įmonėse, ypatingą dėmesį skiriant tiems gebėjimams, kurie reikalingi šiose įmonėse. Numatoma, kad pagal šią priemonę parama bus skirta apie 264 atleistiems darbuotojams, o šios priemonės išlaidos vienam darbuotojui sudaro 5 772 EUR.20.  Veiklos kryptį „Pagalbos priemonės pradedant verslą“ sudaro trys atskiri veiksmai, pirmiausiai skirti tiems atleistiems pagyvenusiems darbuotojams, kurių išsilavinimo lygis yra mažas:1) Finansinė parama asmenims, pradedantiems verslą sparčiai augančiose pramonės srityse. Finansinė parama suteikiant paskolas, kai mokamos tik palūkanos, būtų siūloma tiems atleistiems darbuotojams, kurie steigia naujas įmones sparčiai augančiuose verslo sektoriuose, kaip antai laisvalaikio ar gerovės. Tikimasi, kad šia parama pasinaudos 44 asmenys. Finansinė parama gali būti suteikiama, jeigu atleistas darbuotojas įdarbina darbuotojus steigiamoje įmonėje. Apskaičiuota, kad vidutinė paskola vienam verslininkui sudarys apie 26 846 EUR.2) Nuolatinis verslininkų konsultavimas ir kuravimas. Siekiant padėti naujiesiems verslininkams sėkmingai dirbti, šia priemone siūloma verslininkus nuolat konsultuoti ir kuruoti. Tikėtina, kad pagal šią priemonę parama bus suteikta 66 darbuotojams, o šios priemonės išlaidos vienam darbuotojui sudaro 4 027 EUR. Kiekvienam verslininkui bus skirtas kuratorius, turintis žinių apie reikiamą sektorių, kuris reguliariai konsultuos verslininką. Planuojama, kad kuravimo sistema veiks vienerius metus, tuo pat metu planuojama steigti augančių ir galinčių sparčiai augti verslo sektorių tinklo grupes, kuriose naujieji verslininkai galėtų susitikti, diskutuoti ir bendradarbiauti.3) Parama augančio sektoriaus verslininkų reklamai ir prekės ženklo kūrimui. Šia priemone siekiama, kad reklamos agentūros teiktų profesionalias konsultacijas steigiamų įmonių prekės ženklo kūrimo reklamos klausimais. Numatoma, kad pagal šią priemonę, pagal kurią konsultacijos teikiamos šešis mėnesius, parama bus skirta 18 atleistų darbuotojų, o šios priemonės išlaidos vienam darbuotojui sudaro 8 054 EUR.21.  Prie paraiškoje nurodytų EGF paramai įgyvendinti skirtų lėšų pagal Reglamento (EB) Nr. 1927/2006 3 straipsnį priskiriama parengiamoji veikla, valdymas ir priežiūros veikla, taip pat – informavimas ir viešinimas.22.  Danijos valdžios institucijų nurodytos individualiems poreikiams pritaikytos paslaugos – tai aktyvios darbo rinkos priemonės, priskiriamos prie remtinų veiksmų, kaip apibrėžta Reglamento (EB) Nr. 1927/2006 3 straipsnyje. Danijos valdžios institucijų skaičiavimu bendros šių paslaugų sąnaudos yra 12 986 846 EUR, o EGF paramai įgyvendinti skirtos lėšos – 695 211 EUR (5,1 % visos sumos). Bendra iš EGF prašomos paramos suma yra 8 893 336 EUR (65 % visų sąnaudų).Veiksmai | Numatytas darbuotojų, kuriems numatoma parama, skaičius | Numatytos sąnaudos vienam darbuotojui, kuriam numatoma parama (EUR) | Bendros sąnaudos (nacionalinis ir EGF bendrasis finansavimas) (EUR) |Individualiems poreikiams pritaikytos paslaugos (Reglamento (EB) Nr. 1927/2006 3 straipsnio pirma pastraipa) |Pirminis profesinis orientavimas ir stažuotės | 1 010 | 3 356 | 3 389 262 |Švietimas ir mokymas |Papildomas turizmo srities mokymas | 132 | 6 644 | 877 047 |Papildomas energetikos technologijų srities mokymas | 88 | 6 644 | 584 698 |Jaunimo skatinimas tęsti jaunimui skirtą arba tęstinį mokymą | 132 | 6 711 | 885 906 |Verslo valdymo mokymas | 66 | 7 114 | 469 530 |Pataisomasis mokymas | 352 | 5 302 | 1 866 309 |Užimtumo skatinimo priemonės |Priemonės pagyvenusiems asmenims, kurie pageidauja keisti profesinę karjerą | 88 | 4 953 | 435 866 |Stažuotės ir kuravimas | 264 | 5 161 | 1 362 523 |Mokymas įmonėse | 264 | 5 772 | 1 523 758 |Pagalbos priemonės pradedant verslą |Finansinė parama asmenims, pradedantiems verslą sparčiai augančiose pramonės srityse | 44 | 26 846 | 1 181 208 |Nuolatinis verslininkų konsultavimas ir kuravimas | 66 | 4 027 | 265 772 |Parama augančio sektoriaus verslininkų reklamai ir prekės ženklo kūrimui | 18 | 8 054 | 144 966 |Individualiems poreikiams pritaikytos paslaugos – tarpinė suma | 12 986 846 |EGF paramai įgyvendinti skirtos lėšos (Reglamento (EB) Nr. 1927/2006 3 straipsnio trečia pastraipa) |Parengiamoji veikla | 104 282 |Valdymas | 347 606 |Informavimas ir viešinimas | 104 282 |Priežiūros veikla | 139 042 |EGF paramai įgyvendinti skirtos lėšos – tarpinė suma | 695 211 |Bendros numatytos sąnaudos | 13 682 057 |EGF parama (65 % visų sąnaudų) | 8 893 336 |23.  Danija patvirtina, kad aprašytos priemonės papildo iš struktūrinių fondų finansuojamus veiksmus.Data (-os), kada pradėta arba planuojama pradėti teikti individualiems poreikiams pritaikytas paslaugas nukentėjusiems darbuotojams24.  Individualiems poreikiams pritaikytas paslaugas, skirtas nukentėjusiems darbuotojams ir įtrauktas į suderintų priemonių paketą, kurį siūloma bendrai finansuoti iš EGF, Danija pradėjo teikti 2009 m. spalio 1 d. Todėl ši data laikoma laikotarpio, kuriuo iš EGF gali būti skiriama parama, pradžia.Tvarka, pagal kurią konsultuotasi su socialiniais partneriais25.  Kartu su įvairiais socialiniais partneriais, įskaitant pramonės asociacijas, profesines sąjungas ir mokymo ir švietimo įstaigas, Pietų Danijos regionas ir Sionderborgo savivaldybė drauge parengė paraišką. Taip pat šia tema surengtas viešas svarstymas, kuris buvo paskelbtas vietos ir regiono spaudoje ir kuriame galėjo dalyvauti visos suinteresuotosios šalys.26.  Danijos valdžios institucijos patvirtino, kad buvo laikytasi nacionaliniuose ir Bendrijos teisės aktuose nustatytų su kolektyviniu atleidimu susijusių reikalavimų.Informacija apie veiksmus, kurie yra privalomi pagal nacionalinės teisės aktus arba kolektyvines sutartis27.  Dėl Reglamento (EB) Nr. 1927/2006 6 straipsnyje nustatytų kriterijų, paraiškoje Danijos valdžios institucijos:28.  patvirtino, kad EGF finansinė parama nepakeičia priemonių, kurias įmonės privalo taikyti pagal nacionalinės teisės aktus arba kolektyvines sutartis;29.  patvirtino, kad veiksmais teikiama parama atskiriems darbuotojams ir ji nenaudojama įmonėms arba sektoriams restruktūrizuoti;30.  patvirtino, kad 16–23 punktuose nurodytiems remtiniems veiksmams neteikiama pagalba pagal kitas Bendrijos finansines priemones.Valdymo ir priežiūros sistemos31.  Danija pranešė Komisijai, kad finansinę paramą valdys ir prižiūrės tos pačios institucijos, kurios valdo ir prižiūri Europos socialinio fondo (ESF) Danijai teikiamą paramą.Finansavimas32.  Remiantis Danijos paraiška siūloma EGF parama individualiems poreikiams pritaikytų paslaugų suderintam paketui finansuoti yra 8 893 336 EUR, o tai sudaro 65 % visų sąnaudų. Komisijos siūlomas asignavimas iš Fondo grindžiamas Danijos pateikta informacija.33.  Atsižvelgdama į didžiausią įmanomą iš EGF lėšų skiriamos finansinės paramos sumą pagal Reglamento (EB) Nr. 1927/2006 10 straipsnio 1 dalį, taip pat į asignavimų perskirstymo mastą, Komisija siūlo visai pirmiau minėtai sumai, skirtinai pagal finansinės programos 1a išlaidų kategoriją, panaudoti EGF lėšas.34.  Skyrus siūlomą finansinės paramos sumą, liks daugiau nei 25 % EGF numatytos didžiausios metinės sumos, kurią galima skirti asignavimams per paskutinius keturis metų mėnesius, kaip reikalaujama pagal Reglamento (EB) Nr. 1927/2006 12 straipsnio 6 dalį.35.  Teikdama šį pasiūlymą panaudoti EGF lėšas, Komisija pradeda supaprastintą trišalio dialogo procedūrą pagal 2006 m. gegužės 17 d. tarpinstitucinio susitarimo 28 punktą, kad poreikį panaudoti EGF lėšas ir reikalingą sumą suderintų su abiem biudžeto valdymo institucijomis. Komisija ragina biudžeto valdymo instituciją, kuri pirmoji tinkamu politiniu lygmeniu susitars dėl lėšų panaudojimo pasiūlymo projekto, pranešti kitai biudžeto valdymo institucijai ir Komisijai apie savo ketinimus. Jeigu viena iš dviejų biudžeto valdymo institucijų nepritars, bus rengiamas oficialus trišalio dialogo susitikimas.36.  Komisija atskirai pateikia lėšų perkėlimo prašymą, siekdama į 2010 m. biudžetą įtraukti specialiuosius įsipareigojimų ir mokėjimų asignavimus, kaip nurodyta 2006 m. gegužės 17 d. tarpinstitucinio susitarimo 28 punkte.Mokėjimų asignavimų šaltiniai37.  Atsižvelgiant į dabartinį biudžeto eilutės vykdymą, tikėtina, kad visi 2010 m. biudžeto eilutėje 01.04 05 „Programos įmonėms – mažųjų ir vidutinių įmonių (MVĮ) finansinės aplinkos gerinimas – pabaigimas“ turimi mokėjimų asignavimai šiais metais nebus panaudoti.Kaip reikalaujama, mokėjimų asignavimai pervedami į patikos sąskaitas, siekiant užtikrinti, kad Europos investicijų fondas (EIF) bet kuriuo metu galėtų išmokėti lėšas finansų tarpininkams.Finansų krizė itin paveikė lėšų, ypač rizikos kapitalo lėšų, išmokėjimą pagal finansines priemones. Europos privataus ir rizikos kapitalo asociacijos (EVCA) duomenimis, investicijų ir investuoto kapitalo atsiėmimo (išėjimo) atvejų sumažėjo daugiau nei perpus 2007–2009 m., palyginti su padėtimi prieš krizę. Šie pokyčiai taip pat labai paveikė 2010 m. lėšų išmokėjimo prognozes.Dėl paminėtų aspektų 2010 m. neprireiks visų 2010 m. biudžete numatytų mokėjimų asignavimų. Todėl 8 893 336 EUR sumą galima perkelti.PasiūlymasEUROPOS PARLAMENTO IR TARYBOS SPRENDIMASdėl Europos prisitaikymo prie globalizacijos padarinių fondo lėšų panaudojimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Danijos paraiška „EGF/2009/015 DK/Danfoss Group“)EUROPOS PARLAMENTAS IR EUROPOS SĄJUNGOS TARYBA,atsižvelgdami į Sutartį dėl Europos Sąjungos veikimo,atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[4], ypač į jo 28 punktą,atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą[5], ypač į jo 12 straipsnio 3 dalį,atsižvelgdami į Europos Komisijos pasiūlymą[6],kadangi:(1) Europos prisitaikymo prie globalizacijos padarinių fondas (toliau – EGF) įsteigtas papildomai paramai darbuotojams, atleistiems dėl su globalizacija susijusių pagrindinių pasaulio prekybos sistemos struktūrinių pokyčių, teikti ir padėti jiems vėl integruotis į darbo rinką.(2) EGF taikymo sritis buvo išplėsta – nuo 2009 m. gegužės 1 d. galima teikti paraiškas dėl paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio.(3) 2006 m. gegužės 17 d. tarpinstituciniame susitarime numatyta galimybė panaudoti EGF lėšas, neviršijant metinės viršutinės 500 mln. EUR ribos.(4) Danija pateikė paraišką panaudoti EGF lėšas dėl iš įmonės Danfoss Group atleistų darbuotojų. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo panaudoti 8 893 336 EUR sumą.(5) Todėl EGF lėšos turėtų būti panaudotos finansinei paramai pagal Danijos pateiktą paraišką suteikti,PRIĖMĖ ŠĮ SPRENDIMĄ:1 straipsnis2010 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo (EGF) lėšos panaudojamos siekiant skirti 8 893 336 EUR įsipareigojimų ir mokėjimų asignavimų sumą.2 straipsnisŠis sprendimas skelbiamas Europos Sąjungos oficialiajame leidinyje .PriimtaEuropos Parlamento vardu Tarybos varduPirmininkas Pirmininkas [1] OL C 139, 2006 6 14, p. 1.[2] OL L 406, 2006 12 30, p. 1.[3] Pagal Reglamento (EB) Nr. 1927/2006 3 straipsnio trečią pastraipą.[4] OL C 139, 2006 6 14, p. 1.[5] OL L 406, 2006 12 30, p. 1.[6] OL C […], […], p. […].